ΓΡΑΠΤΗ ΕΡΩΤΗΣΗ P-1491/02

υποβολή: Ilda Figueiredo (GUE/NGL) προς την Επιτροπή

(22 Μαΐου 2002)

Θέμα: Εκτέλεση του προγράμματος RURIS (Στήριξη της Αγροτικής Ανάπτυξης) στην Πορτογαλία

Σύμφωνα με είδηση που δημοσιεύθηκε σε πορτογαλική εφημερίδα, η Ευρωπαϊκή Επιτροπή πρόκειται να επιβάλει στην Πορτογαλία πρόστιμο ύψους 4,6 εκατομμυρίων ευρώ, περίπου, λόγω του χαμηλού επιπέδου εκτέλεσης του προγράμματος RURIS (Στήριξη της Αγροτικής Ανάπτυξης), το οποίο δεν έφθασε το κατώτατο όριο

του 75 %, που απαιτείται από τον κανονισμό (ΕΚ) αριθ. 1750/1999(1). Σύμφωνα με την αυτή πηγή, η εκτέλεση παρέμεινε σε επίπεδο 70 %. Όπως φαίνεται, η Πορτογαλία διέθεσε τα 197 περίπου από τα 207 εκατομμύρια ευρώ που προέβλεπε για το έτος 2001 το 3ο Κοινοτικό Πλαίσιο Στήριξης, ποσό που αντιστοιχεί σε εκτέλεση της τάξης του 95 %. Φαίνεται ότι η Επιτροπή έκανε τουςπολογισμούς αυτούς βασιζόμενη στις αιτήσεις τις Πορτογαλίας που, για το έτος 2001, ανήρχοντο σε 281 εκατομμύρια ευρώ, με σκοπό να προσθέσει σε αυτά τα 70 εκατομμύρια ευρώ που δεν είχαν χρησιμοποιηθεί το 2000. Όλα οδηγούν στηνπόνοια ότιπάρχει μια σχέση μεταξή του χαμηλού επιπέδου εκτέλεσης του προγράμματος για τη στήριξη της αγροτικής ανάπτυξης και της καθυστερημένης παρουσίασης από την Επιτροπή των αρχικών προτάσεών της.

Για τον λόγο αυτό ερωτώ την Επιτροπή τα εξής·

- Ποια στοιχεία διαθέτει σχετικά με την κατάσταση αυτή ή και με άλλες παρεμφερείς καταστάσεις σ'ό,τι αφορά τη χρησιμοποίηση των κεφαλαίων του 3ου Κοινοτικού Πλαισίου Στήριξης·

- Ποιές λύσεις συνιστά για την επίλυση της κατάστασης·

(1) ΕΕ L 214 της 13.8.1999, σελ. 31.

Απάντηση του κ. Fischler εξ ονόματος της Επιτροπής

(14 Ιουνίου 2002)

Το σχέδιο αγροτικής ανάπτυξης της ηπειρωτικής Πορτογαλίας (RURIS), για την περίοδο 2000-2006, πουποβλήθηκε από τις πορτογαλικές αρχές στην Επιτροπή τον Ιανουάριο 2000, εγκρίθηκε από την Επιτροπή με την απόφαση της 22.11.2000(1). Το πρόγραμμα αυτό, που συγχρηματοδοτείται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), περιλαμβάνει τα ακόλουθα τέσσερα μέτρα: πρόωρη συνταξιοδότηση, μειονεκτικές περιοχές (αντισταθμιστικές αποζημιώσεις), γεωργοπεριβάλλον και δάσωση των αγροτικών γαιών.

Όλα τα άλλα μέτρα αγροτικής ανάπτυξης συγχρηματοδοτούνται στην Πορτογαλία, όπως και όλες οι περιοχές του στόχου 1, από το τμήμα Προσανατολισμού του ΕΓΤΠΕ, στο πλαίσιο των πολυταμειακών προγραμμάτων που έχουν ενσωματωθεί στο 3ο κοινοτικό πλαίσιο στήριξης (ΚΠΣ). Πρέπει να σημειωθεί ότι είναι διαφορετικοί οι δημοσιονομικοί κανόνες που εφαρμόζονται στα δύο τμήματα του ΕΓΤΠΕ.

Το ποσοστό εκτέλεσης του 95 % για το έτος 2001 αναφέρεται στο σύνολο των δαπανών από την Πορτογαλία για τα τρία σχέδια αγροτικής ανάπτυξης που συγχρηματοδοτούνται από το ΕΓΤΠΕ-Εγγυήσεις: ηπειρωτική Πορτογαλία, Αζόρες και Μαδέρα. Ωστόσο, οι προβλέψεις δαπανών πουποβλήθηκαν από τις πορτογαλικές αρχές για το ίδιο έτος ήταν ανώτερες, πράγμα που εξηγεί την εφαρμογή στην Πορτογαλία, για το οικονομικό έτος 2002, μείωσης της συνολικής χρηματοδότησης κατά ποσό 4,58 εκατ. ευρώ, σε συμμόρφωση με το άρθρο 39.3 του κανονισμού (ΕΚ) αριθ. 1750/1999 της Επιτροπής της 23ης Ιουλίου 1999 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το ΕΓΤΠΕ(2) (έχει αντικατασταθεί από τον κανονισμό (ΕΚ) αριθ. 445/2002 της Επιτροπής της 26ης Φεβρουαρίου 2002(3)). Εξάλλου, και σε άλλα κράτη μέλη εφαρμόστηκε η ίδια διάταξη.

Πράγματι η διάταξη αυτή προβλέπει ότι, στην περίπτωση κατά την οποία οι πραγματικές δαπάνες ενός κράτους μέλους για ένα δεδομένο οικονομικό έτος θα είναι χαμηλότερες από ένα όριο 75 % των προβλέψεων των δαπανών που ανακοινώθηκαν στην Επιτροπή σε εφαρμογή του άρθρου 37 του εν λόγω κανονισμού, οι δαπάνες που θα αναγνωριστούν για το επόμενο οικονομικό έτος θα μειωθούν κατά το ένα τρίτο της διαφοράς που διαπιστώθηκε μεταξύ αυτού του ορίου και των δαπανών που πραγματικά διαπιστώθηκαν κατά τη διάρκεια του εν λόγω οικονομικού έτους.

Η εφαρμογή της κυρώσεως είναι συνέπεια της διαφοράς μεταξύ αυτών των προβλέψεων δαπανών και των πραγματικών δαπανών και όχι του ποσοστού εκτελέσεως σε σχέση με το δημοσιονομικό σχέδιο.

Προκειμένου να αποφευχθεί μελλοντικά η επανάληψη τέτοιων περιπτώσεων, η Επιτροπή συνιστά στα κράτη μέλη ναποβάλουν τις εκτιμήσεις των δαπανών τους όσο το δυνατόν πλησιέστερες προς την πραγματικότητα, πράγμα που συνιστά επίσης συμβολή τους στην άριστη χρήση των δημοσιονομικών πόρων.

(1) C(2000)3368.

(2) ΕΕ L 214 της 13.8.1999.

(3) ΕΕ L 74 της 15.3.2002.